Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2021/C 90/09)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

TEADE STANDARDMUUDATUSE KOHTA, MILLEGA MUUDETAKSE KOONDDOKUMENTI

„JUMILLA“

PDO-ES-A0109-AM04

Teate esitamise kuupäev: 16.12.2020

HEAKSKIIDETUD MUUDATUSE KIRJELDUS JA PÕHJUSED

1. Analüütilisi omadusi puudutava teksti muutmine (tootespetsifikaadi punkti 2 alapunkt a ja koonddokumendi punkt 4)

a. Kuivade veinide üldalkoholisisalduse miinimumväärtuste väljajätmine

Kuivade veinide minimaalse üldalkoholisisalduse väljajätmine on põhjendatud asjaoluga, et selle kategooria veinide puhul langeb see näitaja kokku minimaalse tegeliku alkoholisisaldusega, ja seega on selle märkimine tarbetu. Sel viisil lihtsustatakse teksti ilma nõudeid muutmata.

b. Analüütilised nõuded, mida tabelis ei ole.

Selliseid näitajaid nagu üldsuhkrusisaldus ja vääveldioksiidi sisaldus ei ole praeguses tootespetsifikaadis piisavalt määratletud. See võib tekitada ettevõtjas segadust ning seetõttu need eraldatakse ja täpsustatakse kummagi mõõtühikuid. Üldsuhkrusisaldust tuleb praegu kehtiva eeskirja kohaselt väljendada fruktoosi ja glükoosina.

2. Organoleptiliste omaduste määratluse parandamine (tootespetsifikaadi punkti 2 alapunkt b ja koonddokumendi punkt 4)

Iga kategooria organoleptilist kirjeldust on muudetud, teksti on ajakohastatud ja parandatud, võttes arvesse kontrolliasutuse degusteerimiskomisjoni tehtud tööd. Mõned mõisted ja viited on asendatud organoleptiliseks hindamiseks sobivamate väljenditega; iga kategooria eristamist on muudetud objektiivsemaks, et kehtestada konkreetsed tunnused ja hõlbustada analüüsi; välja on jäetud tarbetud omadussõnad.

3. Teatavate veinivalmistustavade täpsustamine (tootespetsifikaadi punkti 3 alapunkt b ja koonddokumendi punkti 5 alapunkt a)

A. Kaitstud päritolunimetusega veini valmistamiseks mõeldud viinamarjades nõutava alkoholisisaldusega seotud parameeter asendatakse; minimaalse naturaalse alkoholisisalduse mahuprotsentide asemel on märgitud Baumé kraadid, kuna see on parameeter, mida mõõdetakse vahetult laagerdumiskeldrisse paigutamisel.

B. Tehakse täpsustused ekstraheerimise tulemuse arvutamise kohta. Vääriti tõlgendamise vältimiseks selgitatakse, et selle näitaja puhul tuleb välja arvutada, mitu liitrit valmisveini saadi kasutatud viinamarjade kilogrammi kohta.

4. Liigse saagikusega maatükkidelt pärit viinamarjade kasutamine (tootespetsifikaadi punkt 5)

Täpsustatakse, et liigse saagikusega maatükkidelt pärit viinamarju ei tohi kasutada kaitstud päritolunimetusega veini tootmiseks. Selguse huvides tuleks selge sõnaga välja tuua selle nõude rikkumise tagajärjed.

5. Viidatud õigusraamistiku ajakohastamine (tootespetsifikaadi punkti 8 alapunkt a)

Välja on jäetud viide vananenud õigusaktile ja lisatakse viide kehtivale õigusaktile.

6. Täiendava nõude lisamine (tootespetsifikaadi punkti 8 alapunkt b)

Ettevõtjad töötavad järjepidevalt välja kampaanianorme, milles sätestatakse täiendavad või selgitavad nõuded lisaks tootespetsifikaadis sätestatud nõuetele. On asjakohane märkida, et neid tuleb täita.

7. Pakendamisnõuded (tootespetsifikaadi punkti 8 alapunkt b)

Täpsustatud on, et pakendite mahutavus ja materjal peavad olema siseriiklike õigusaktidega sätestatud ning kontrolliasutuse poolt heaks kiidetud. Kott-karbis-pakendite mahutavus peab valge, roosa ja punase veini puhul olema kuni 10 liitrit (välja arvatud veinid nimetustega „Reserva“ ja „Gran Reserva“, mis juba määratluse tõttu tuleb villida pudelisse). Nende mahutite suuruse valik, milles toodet tarbijale esitletakse, on kaubanduslik otsus, mille teevad ettevõtjad, kes käesoleval juhul kehtestavad kokkuleppel ühised nõuded.

8. Veini märgistamise nõuete muutmine (tootespetsifikaadi punkti 8 alapunkt b ja koonddokumendi punkt 9)

Esitatakse nõuded kaitstud nimetuse ja õigusliku mõiste „kaitstud päritolunimetus“ või vajaduse korral traditsioonilise nimetuse „päritolunimetus“ kirjasuuruse kohta. Samuti sätestatakse kohustus järgida kehtivaid õigusakte ja kontrolliasutuse märgistamiseeskirju. Märgistusel, pitseritel ja numbrimärgisel olevad tagatisdokumendid tuleb esitada pakendil nähtaval kohal, et tagada teabe läbipaistvus. Samuti ajakohastatakse käesolevas punktis sisalduvad viited õigusaktidele ja pädevate asutuste nimed.

Üldisel kokkuleppel kehtestatakse ühised märgistamisnõuded.

9. Viinamarjaistanduste kohta kehtivates nõuetes tehtavate erandite väljajätmine (tootespetsifikaadi punkti 8 alapunkt b)

Sorti 'Meseguera' ei ole lubatud viljeleda kaitstud päritolunimetusega „Jumilla“ hõlmatud maa-aladel, kuid erand tehti maatükkidele, mis olid registreeritud kontrolliasutuse viinamarjaistandusregistris enne 1995. aastat. See erand tuleks välja jätta, kuna praegu ei ole enam selliseid viinamarjaistandusi.

KOONDDOKUMENT

1. Toote nimetus

Jumilla

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

3. Liköörvein

4. Veini(de) kirjeldus

Valged veinid (Jumilla ja Jumilla Dulce)

Välimuselt puhta ja kirka värvusega, mis varieerub kahvatukollasest topaaskollaseni.

Lõhnas on tunda värskeid puuvilju, magusate toodete puhul võib tunda kuivatatud puuviljade nüansse.

Maitses on happesus heas tasakaalus magususega. Magusate veinide puhul domineerib magusus happesuse üle.

* Tabelis sätestamata analüütilised nõuded on kooskõlas veinialaste kehtivate ühenduse õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 11 Minimaalne üldhappesus 4 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) 13,3 Maksimaalne vääveldioksiidi üldsisaldus (milligrammides liitri kohta)

Roosad veinid (Jumilla ja Jumilla Dulce)

Välimuselt puhta ja kirka värvusega, mis varieerub vaarikaroosast kahvatu lõheroosani.

Lõhnas on tunda värskeid puuvilju ja punaseid vilju, magusate toodete puhul võib tunda kuivatatud puuviljade nüansse.

Maitset iseloomustab tasakaalus happesus. Magusate veinide puhul domineerib magusus happesuse üle.

* Tabelis sätestamata analüütilised nõuded on kooskõlas veinialaste kehtivate ühenduse õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 11,5 Minimaalne üldhappesus 4 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) 13,3 Maksimaalne vääveldioksiidi üldsisaldus (milligrammides liitri kohta)

Roosad veinid (Jumilla Monastrell)

Välimuselt puhta ja kirka värvusega, mis varieerub vaarikaroosast kahvatu lõheroosani.

Lõhnas on tunda värskeid puuvilju ja punaseid vilju, magusate toodete puhul võib tunda kuivatatud puuviljade nüansse.

Maitset iseloomustab tasakaalus happesus. Magusate veinide puhul domineerib magusus happesuse üle.

* Tabelis sätestamata analüütilised nõuded on kooskõlas veinialaste kehtivate ühenduse õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 12 Minimaalne üldhappesus 4 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) 13,3 Maksimaalne vääveldioksiidi üldsisaldus (milligrammides liitri kohta)

Punased veinid (Jumilla Monastrell)

Välimuselt puhta ja kirka värvusega, mis varieerub lillakaspunasest tellisepunaseni, magusate veinide puhul isegi ookerpunaseni.

Lõhnas on tunda punaseid ja musti vilju, magusates toodetes võib tunda kuivatatud puuviljade nüansse.

Maitselt on veinid tasakaalus happesusega, tanniinised, magusate veinide puhul domineerib magusus happesuse üle.

* Tabelis sätestamata analüütilised nõuded on kooskõlas veinialaste kehtivate ühenduse õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 12,5 Minimaalne üldhappesus 4 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) 13,3 Maksimaalne vääveldioksiidi üldsisaldus (milligrammides liitri kohta)

Punased veinid (Jumilla ja Jumilla Dulce)

Välimuselt puhta ja kirka värvusega, mis varieerub lillakaspunasest tellisepunaseni, magusate veinide puhul isegi ookerpunaseni.

Lõhnas on tunda punaseid ja musti vilju, magusates toodetes võib tunda kuivatatud puuviljade nüansse.

Maitselt on veinid tasakaalus happesusega, tanniinised, magusate veinide puhul domineerib magusus happesuse üle.

* Tabelis sätestamata analüütilised nõuded on kooskõlas veinialaste kehtivate ühenduse õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 12 Minimaalne üldhappesus 4 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta) 13,3 Maksimaalne vääveldioksiidi üldsisaldus (milligrammides liitri kohta)

Liköörveinid (Tinto Monastrell)

Välimuselt puhta ja kirka värvusega, mis varieerub kirsipunasest ookerpunaseni.

Lõhnas annavad tooni mustad viljad ja kuivatatud puuviljad.

Maitses domineerib magusus happesuse üle, veinidele on iseloomulik tanniinsus.

* Tabelis sätestamata analüütilised nõuded on kooskõlas veinialaste kehtivate ühenduse õigusaktidega.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 15 Minimaalne üldhappesus milliekvivalentides liitri kohta Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

a. Veinivalmistuse eritavad

Viljelustavad

Kaitstud päritolunimetusega „Jumilla“ hõlmatud viinamarjaistandustes võib tegeleda kahte liiki viljelusega –

— ekstensiiv- ja intensiivviljelusega. Ekstensiivviljelust kasutatakse istandustes, kus mägimaastiku, maapinna kõrguse, sademete hulga ja muude ökoloogiliste tingimuste tõttu vastab istutustihedus põllumajandusnäitajate poolest järgmistele parameetritele: vähemalt 1 100 ja kõige rohkem 1 900 viinapuud hektari kohta.

— Intensiivviljelust kasutatakse istandustes, kus samuti keskkonnatingimuste tõttu vastab

istutustihedus põllumajandusnäitajate poolest järgmistele parameetritele: vähemalt 1 500 ja kõige rohkem 3 350 viinapuud hektari kohta.

Veinivalmistuse eritava

Saak tuleb koristada nii, et ei kahjustata viinamarjade kvaliteeti, ning kaitstud päritolunimetusega veinide valmistamisel kasutatakse üksnes terveid sobivas küpsusastmes viinamarju, sealjuures peab valgete viinamarjade alkoholisisaldus olema vähemalt 10,7 kraadi ja punastel veinidel vähemalt 11 kraadi Baumé skaalal.

Liköörveini valmistamisel kasutatava sordi 'Monastrell' viinamarjade alkoholisisaldus peab saagikoristuse ajal olema vähemalt 13 kraadi Baumé skaalal.

Viinamarjavirde või veini ekstraheerimisel kasutatav surve peab olema selline, et ekstraheerimise maksimaalne tulemus oleks kuni 74 liitrit valmisveini 100 kilogrammi viinamarjade kohta.

Laagerdamisprotsessi alguse arvutamisel loetakse laagerdumise alguskuupäevaks iga aasta oktoobri esimene päev.

b. Suurim saagikus

Ekstensiivviljeldavad punased sordid

5 000 kilogrammi viinamarju hektari kohta

Ekstensiivviljeldavad punased sordid

37 hektoliitrit hektari kohta

Ekstensiivviljeldavad valged sordid

5 625 kilogrammi viinamarju hektari kohta

Ekstensiivviljeldavad valged sordid

41,62 hektoliitrit hektari kohta

Intensiivviljeldavad sordid

8 750 kilogrammi viinamarju hektari kohta

Intensiivviljeldavad sordid

64,75 hektoliitrit hektari kohta

6. Määratletud geograafiline piirkond

Kaitstud päritolunimetusega veinide „Jumilla“ tootmise piirkonna moodustavad maatükid, mis asuvad Murcia provintsis Jumilla omavalitsusüksuses ning Albacete provintsis Fuentealamo, Albatana, Onturi, Hellíni, Tobarra ja Montealegre del Castillo omavalitsusüksuses.

7. Peamised veiniviinamarjasordid

'AIRÉN'

'CABERNET SAUVIGNON'

'CHARDONNAY'

'GARNACHA TINTA' – 'LLADONER'

'GARNACHA TINTORERA'

'MACABEO' – 'VIURA'

'MALVASÍA AROMÁTICA' – 'MALVASÍA SITGES'

'MERLOT'

'MONASTRELL'

'MOSCATEL DE GRANO MENUDO' – 'MOSCATEL MORISCO'

'PEDRO XIMÉNEZ'

'PETIT VERDOT'

'SAUVIGNON BLANC'

'SYRAH'

'TEMPRANILLO' – 'CENCIBEL'

'VERDEJO'

8. Seos(t)e kirjeldus

Veinid

Kõige olulisem sort on 'Monastrell', millele on iseloomulik väga tugev jäme tüvi ja mis on suurepäraselt kohanenud piirkonna karmide tingimustega (põud, suur suvekuumus ja kevadkülmad). Tänu sellele saadakse rikkaliku ja tummise maitse ning hea alkoholisisalduse ja happesusega veinid, millel on väga isikupärane küpsete viljade nüansiga maitse- ja lõhnabukett, millesse on suurepäraselt põimunud kootavus.

Teised lubatud sordid täiendavad seda sorti suurepäraselt, andes peale maitse- ja lõhnabuketi täiustamise ka värvipüsivuse, happesuse ning laagerdumisvõime.

Liköörveinid

Need on valmistatud sordist 'Monastrell', mis annab veinidele keskmise kuni väga intensiivse värvuse ja vahel peaaegu läbipaistmatuse tänu piirkonnale iseloomulikule kõrgele temperatuurile.

9. Muud olulised tingimused (pakendamine, märgistamine, muud nõuded)

Veinide märgistamine

Õigusraamistik:

riigisisesed õigusaktid

Lisatingimuse liik:

täiendavad märgistusnõuded

Tingimuse kirjeldus:

Märgistusel peab olema nähtaval kohal kirjas kaitstud päritolunimetus tähtedega, mille kõrgus jääb vahemikku 3–10 mm.

Sellele nimetusele tuleb lisada väljend „Denominación de Origen Protegida“ („Kaitstud päritolunimetus“) või „Denominación de Origen“ („Päritolunimetus“), mis on kirjutatud 2 mm kõrguste tähtedega, mis ei tohi olla mingil juhul päritolunimetusega sama kõrgusega ega kõrgemad.

Muud väljendid on sätestatud veini märgistamise kohta kehtivates üldistes õigusaktides ning lisaks on neile viidatud märgistamist reguleerivas õigusnormis ja kontrolliasutuse kehtestatud praegu kehtivas erieeskirjas.

Pakenditel peavad olema garantiipitser, lisamärgised või numbrimärgis, mis lisatakse kontrolliasutuse väljastatud etikettidele, mille peab pakendile nähtavasse kohta lisama veinitootja ise selliselt, et neid ei saaks korduskasutada.

Link tootespetsifikaadile

https://www.mapa.gob.es/es/alimentacion/temas/calidad-diferenciada/20201029pcdopjumillacorreccion_tcm30-552789.pdf

(1) ELT L 9, 11.1.2019, lk 2.